नाइटिङ्गेल उमाविका संस्थापक प्रिन्सिपल तेजुलाल चौधरीले आफूले विषय छनोट गर्दा जीपीएको बारेमा जानकारी लिन जरुरी भएको बताउनुहन्छ। के विषय पढ्ने भन्दा पनि आफूले कति जीपीए ल्याएको छ भनेर अध्ययन गर्न आवश्यक हुने उहाँको भनाइ थियो। कम जीपीए ल्याउने विद्यार्थीहरूसमेत विज्ञान पढ्न हौसिरहेका हुन्छन्। हचुवाको भरमा भर्ना भएर परीक्षा दिने बेलामा जीपीएको अंकले समस्या परिरहेको हुन्छ। त्यसैले विद्यार्थीहरुले आफू कुन विषयमा पढ्ने र आफ्नो जीपीए कति आएको छ भन्ने विषयमा पहिला नै ध्यान दिनुपर्छ। हिसानका अध्यक्ष रमेश सिलवालले विषय छनोट हँुदा गम्भीर हुनुपर्ने बताउँदै भन्नुहन्छ। कुन विषयमा आफ्नो रुचि रहेको छ, सोअनुसार जीपीए पुग्छ कि पुग्दैन हेर्नु अत्यावश्यक छ।
